Aalborg Stiftstidende, 1839-07-06
Berl. Tidende indeholder følgende omstændelige Meddelelse om den bekiendte Affaire i Liimfjorden mellem Harboørere, og Morss Fiskere, som nu er gjort til Gjenstand for justi tiel Undersøgelse: "Tidlig om Morgenen den 19de Mai bragte en Melding fra Sognefogden i Vester Assels til Herredsfogden, Cancelliraad Rummelhoff, i Nykjøbing paa Morsø den Efterretning, at 12 med Havboere besatte Baade, om Natten vare trængte ind i en Vig 2 1/2 Miil fra Nykjøbing og der morderisk havde overfaldet endeel af Egnens Fiskere, lemlæstet Nogle og dødeligen saaret Andre. Herredsfogden tog strax en Læge og sin Fuldmægtig med og ilede til Stedet, hvor han forefandt 2de af de overfaldne Fiskere i Livsfare, Een, paa hvilken Armen var slaaet tvert over, og 3de Andre uden Samling; Voldsmændene havde imidlertid forladt Stedet. Omsorgen for de Lemlæstede blev overladt til Lægen Hr. Nyholm, hvorimod Herredsfogden tog sin Fuldmægtig og Sognefogden fra Vester Assels med sig og begav sig tilsomst paa Veien for at sikkre sig de undvegne Voldsmænd. Efterat have naaet Grændsen af Morsø, satte han over til Øen Jegindahl i samme Jurisdiction, tog Veien tvers over Øen og opdagede paa den anden Side af Fjorden ved det saakaldte Thomboe-Huus, hvorfra Overfærselen besørges til Jegindahl, at der paa Stranden var optrukket 10 Baade, opstillet endeel Fiskergarn, og noget længere borte saaes 2 andre Baade samt et Pulsvaadgarn. Uagtet Herredsfogden strax ved sin Ankomst til Jegindahl ogsaa havde tilkaldt Sognefogden der paa Øen og givet Ordre til at sende Tilbud om Mandskab tilhjælp, stod han dog endnu ene paa Stranden med Fuldmægtigen og de 2de Sognefogder, skjøndt useete af de nogle og tyve Mand stærke Hav boere paa den anden Side. Han besluttede sig imidlertid til at vove paa hvad en Overrumpling kunde bevirke og lod som ellers sædvanlig Færgebaaden kalde over, hvormed han og Følge da gik ud. Den største Deel af Havboerne vare imidlertid gaaede en Fjerdingvei ind i Landet til deres Jndqvarterings Sted i en Bondeby, men Resten, som var bleven tilbage paa Stranden, troede at mærke Uraad, satte øieblikkeligen 2 Baade ud og undflyede formedelst Færgemandens Langsomhed, som kun ved Respecten for Herredsfogdens Embeds=Uniform blev tvungen til at roe. (!) Da de alle vare landsatte, gik Herredsfogden alene med Færgemanden ind i Færgehuset for at skrive en Reqvisition til Justitsraad Fischer, som var Herredsfoged i denne Jurisdiction, men blev her af Færgemanden tagen i Brystet og truet, ifald han ikke vilde afstaae fra sit Forehavende; – da dette blev besvaret med et saa alvorligt Slag, at Færgemanden faldt over paa Bænken, kom han dog noget til Raison, og lod Reqvisitionen skrive, men maa dog have seet Leilighed til at give de i Bondebyen værende Havboere Underretning, da disse strax efter lode sig tilsyne, og det vilde rimeligviis strax have forvoldet alvorlige Optrin, dersom ikke lykkeligviis en forbiseilende og anraabt Skipper med sine Matroser var kommen iland og havde hjulpet til at faa Havboernes Baade og Garn bragte over til Jegindahl. Saalænge dette stod paa holdt Havboerne sig nu i vedbørlig Distance, men da Baadenne vare landede ved Jegindahl, flokkedes de strax til Stranden, hvorfor Herredsfogden ansaae det fornødent et opholde sig paa Øen saalænge, indtil han kunde faae Baadene tiltaklede og tage dem med sig under Seil til Nykjøbing, da Havboernes allerede udøvede Voldsdaad og deres truende Stilling paa Stranden lod befrygte, at de hvert Øieblik vilde gjøre Forsøg paa, om Leilighed gaves, at kunne tilbageerobre deres mistede Baade og Garn. – Da der ifølge ovennævnte Reqvisition strax var blevet gjort Jagt efter Voldsmændene, bleve 16 af disse arresterede og Dagen efter sendte til Nykjøbing, Resten undslap. Af Forhøret har man erfaret, at da nogle Havboere med 12 Baade vare roede ind i en Vig ved Vester=Assels paa Morso for at drive Pulsvaadfiskeri, hvilket saavel med Hensyn til Tid som Sted var ulovligt, gik Egnens Fiskere, hvis lovlig satte Garn herved ødelagdes, ud til dem i deres Baade for at afværge dette; men da de ikke ventede Modstand, vare de aldeles ubevæbnede. De bleve pludselig omringede af Havboerne og slagne med Køller, Baadshager og lange Stænger, og derpaa frygtelig mishandlede, hvorhos Voldsmændene, da de forlode dem, erklærede, at de vilde komme igjen næste Nat, og da dræbe enhver som vovede at modsætte sig. Havde Morsingboerne været forberedte paa Modstand og bevæbnet sig, vilde Sagen sandsynligen have faaet et andet Udfald, da der blandt disse vare dygtige Karle. Saaledes sprang en af dem ved Navn Christen Nors under Affairen over i en af Havboernes Baade og med sine blotte Næver afvæbnede 2 deriværende Mænd, kastede dem under sig i Baaden og var ifærd med at borttage denne som Prise, da han af en Havboer fra en anden Baad fik et saadant Slag af en Kølle i Hovedet, at han strax segnede ned som død og blev af de Andre mishandlet."